سعوود کوڕی فەیسەڵ

سعوود کوڕی فەیسەڵ کوڕی عەبدولعەزیز ئالسعوود ناسراو بە شازادە سعوود یان سعوود فەیسەڵ (؛ ٢ی کانوونی دووەمی ١٩٤٠ – ٩ی تەممووزی ٢٠١٥) سیاسەتوانێکی سعوودی و وەزیری دەرەوەی عەرەبستانی سعوودی لە ساڵی ١٩٧٥ ھەتا ٢٠١٥ بوو. ئەو دووەمین کوڕی فەیسەڵ کوڕی عەبدولعەزیز، سێیەمین شای عەرەبستانی سعوودی و برازای خالید کوڕی عەبدولعەزیز، چوارەمین شای ئەو وڵاتە بوو.

 ژیاننامە 
شازادە سعوود کوڕی فەیسەڵ ھەڵگری بڕوانامەی بەکالۆریۆسی ئابووری لە زانکۆی پرینستۆن لە ویلایەتە یەکگرتووەکانی ئەمریکا بوو کە لە ساڵی ١٩٦٤ بەدەستی ھێنابوو. ئەو بێجگە لە عەرەبی توانای قسەکردن بە زمانەکانی ئینگلیزی، فەڕەنسی، عیبری، ئیسپانی و ئەڵمانی ھەبوو.

 پیشە 
ئەو لە وەزارەتی نەوت و سەرچاوە کانزایییەکان، وەکوو ڕاوێژکاری ئابووری کاری کردووە و دواتر بووەتە ئەندامی باڵای لیژنەی ھاوئاھەنگی وەزارەت. دواتر لە ١٣ی تشرینی یەکەمی ١٩٧٥ەوە ھەتا ٢٩ی نیسانی ٢٠١٥، وەزیری دەرەوەی عەرەبستانی سعوودی بوو.

 مردن 
شازادە سعوود لە ٩ی تەمموزی ٢٠١٥، لە تەمەنی ٧٥ ساڵیدا لە شاری لۆس ئەنجلس کۆچی دواییی کرد. ڕێوڕەسمی مردنەکەی لە مزگەوتی حەرام  بەڕێوەچوو و لە گۆڕستانی ئەلعەدل نێژرا.

 ئەمانەش ببینە 
 سعوود کوڕی عەبدولعەزیز

 سەرچاوەکان 

 بەستەرە دەرەکییەکان 

پۆل:لەدایکبووانی ١٩٤٠
پۆل:مردووانی ٢٠١٥
پۆل:ئەو کەسانەی ناویان لە کاغەزەکانی پەنەمادا ھاتووە
پۆل:دەرچووانی زانکۆی پرینستۆن